Кралско научно друштво во Упсала

Кралско научно друштво во Упсала (шведски: Kungliga Vetenskaps-Societeten i Uppsala) — најстарата кралска академија во Шведска. Има 50 академици и 100 странски членови. Меѓу првите истакнати членови на друштвото се вбројуваат изумителот Емануел Сведенборг и научникот Андерс Целзиус. Историски преглед Академијата е основана во 1710 во градот Упсала на иницијатива на универзитетскиот библиотекар Ерик Бенцелиус Помладиот (подоцна архиепископ на Упсала) под името Collegium curiosorum. Во 1719 името се менува во Societas Literaria Sueciae, а во 1728, со добивањето на кралска поделба, академијата станува Societas regia literaria et scientarium. Од средината на XVIII век установата е позната како Societas regia scientarum upsaliensis. Сè до 1863 сите изданија на академијата биле на латински јазик. Состав Академијата има 130 шведски и 100 странски академици, кои се делат на четири „класи“: „математичко-физичка“, „природонаучно-медицинска“, „историско-археолошка“ и „техничко-економска". Со класите раководи управниот президиум, кој е составен од претседателот, потпретседателот, секретарот, потсекретарот и благајникот: кралот на Шведска е почесен претседател на академијата. Награди Еве краток опис на наградите што ги доделува академијата (од Royal Society of Sciences in Uppsala (2010)) Линеева награда Ова е најстарата награда на академијата. Го носи името на истакнатиот биолог Карл Лине. Фондот е воспоставен со средства од неговата сопруга Сара во 1803. Целзиусов медал Ова е најпрестижната награда на академијата. Воведена е во 1961 и го носи името на научникот Андерс Целзиус. Се доделува на научни работници од полето на математиката и физиката. Добитникод го одбира математичко-физичката класа на академици. Бергстедова награда Бергстедовата награда е воведена во 1827 со финансии од државниот секретар Ерик Бергстет. Таленова награда Наградата е воведена во 1902 и го носи името на професорот-физичар Роберт Тален. Туреусова награда Туреусовата награда е воведена во 1971 со средства подарени од Лили и Свен Туреус. Првично е замислена како еднократна награда, но денес се доделува секоја година по одлука на една од четирите класи во академијата. Бенцелиусова стипендија Ова е награда наречена во чест на основачот на академијата Ерик Бенцелиус Помладиот. Воведена е во 1980 и црпи од сопствените средства на академијата. Наменета е за млади научни истражувачи. Поврзано Кралска академија на науките во Стокхолм Упсалска астрономска опсерваторија Упсалски општ каталог Белешки Наводи Rosén, John; Westrin, Th., уред. (1893), „Vetenskapssocieteten i Uppsala“, V - Väring, Nordisk familjebok, 17 (I. изд.), Stockholm: Gernandt, стр. 770–773 (шведски) Westrin, Th., уред. (1921), „Vetenskapssocieteten i Uppsala“, Werth - Väderkvarn, Nordisk familjebok, 32 (II. изд.), Stockholm, стр. 118–121 (шведски) Надворешни врски Кралско научно друштво во Упсала (2010), Сунделеф, Ерик (уред.), Мрежно место на друштвото, Посетено на 16 мај 2011 (шведски)